Arctic tale - priča o opstanku na krovu svijeta
Redatelji ovog filma, supružnici Adam Ravetch i Sarah Robertson, proveli su 15 godina radeći na "Arktičkoj priči" za produkcijsku kompa
Arktik je u opasnosti. Ledeni pokrov na Sjevernom polu se otapa. Neke prognoze upozoravaju da se već 2040.-e godine na Arktičkom moru neće više moći vidjeti plutajuće ledene površine. “Arktička priča” je priča o opstanku na vrhu svijeta. Glas glumice Queen Latifah vodi nas kroz film i upoznaje s Nanu, polarnom medvjedicom koju vidimo kako sa svojim bratom blizancem izvire iz ledene jame i izlazi u prostrani ledeni svijet. Upoznajemo i ostale stanovnike, poput malog ženskog morža po imenu Seela te njene brojne obitelji debeljuškastih divova. Redatelji ovog filma, supružnici Adam Ravetch i Sarah Robertson, proveli su 15 godina radeći na Arktičkoj priči za produkcijsku kompaniju National Geographic Films. Ravetch kaže da su odrastanje likova poput Nanu i Seela prikazali služeći se s oko 800 sati snimljenog materijala. Rezultat – 90-minutni film o životu bjelog medvjeda i morža kojima prijete visoke temperature. "Željeli smo odabrati trenutke koji se duboko podudaraju s ljudskim iskustvom. Primjerice, prizor majke-morža kako grli svoje mladunče neodoljivo podsjeća na ljudske odnose." No, u ovom arktičkom raju nešto ipak nije u redu. Naime, led se vrlo rano i naglo topi. Sarah Robertson naglašava da film prikazuje prilagođavanje životinja klimatskim promjenama, što je dio borbe za opstanak. Robertson dodaje da će - baš kao i polarni medvjedi i morževi u Arktičkoj priči - i ljudi morati naučiti živjeti drugačije. “U pitanju su sudbine svih nas” – kaže Sarah Robertson.